kardosdrur/scandi-wiki huggingface dataset:
Snowdonia

Snowdonia (walisisk: Eryri) er en nationalpark i Nord-Wales hovedsageligt beliggende i grevskabet Gwynedd. Den har et areal på 2.170 km² og blev oprettet i 1951.

Navnet Snowdonia er afledt af Snowdon, som er det højeste bjerg i Wales – 1085 meter højt.

Der er mere end 25.000 indbyggere indenfor parkens område. Parken har mere end 6 mio. besøgende hvert år, og er dermed den 3. mest besøgte nationalpark i England og Wales. Parken er specielt kendt for sin smukke natur og efterladenskaberne fra mere end 100 års omfattende minedrift i området. Snowdonia er kendt for sin barske og øde natur.

Natur 
Snowdonia har mange forskellige naturtyper, men alle er velegnede til vandreture. Den sydvestlige beliggenhed og at bjergene er relativt lave, gør at vandreture og bjergbestigning i Snowdonia generelt er i den lette ende. Der er dog også ruter der kun er for trænede klatrere – og som i alle bjergegne kan vejret være lunefuldt. Snowdonia er populært blandt klatrere og der er flere butikker og tur-arrangører specielt for klatrere og bjergbestigere.
 Bjergområder: Den lave højde til trods er der flere områder "over trægrænsen" – her er masser af uberørt og ofte sart natur. Der er også mange slugter og kløfter.
 Skove: Der er mange skove i området, alle gennemskåret af stier på kryds og tværs – ofte med forskellige skiltede ruter.
 Søer: Der er en del flotte små bjerg- og skovsøer, flere med helt særlig flora og fauna
 Minedrift: Overalt støder man på efterladenskaber fra den tidligere omfattende minedrift. Store bjerge af efterladenskaber fremstår nu som en egen naturtype, men der er også eksempler på "døde søer", søer der er forgiftet af bly el. zink fra minedrift i lokalområdet.
Udover Snowdon (1085 m) omfatter parken flere andre bjergkæder, bl.a. The Glyders (999 m), Carnedd Range (1064 m) og Cadair Idris (892 m).

Hvad man ellers kan se og opleve 
 Mange små landsbyer – nogle med stor fokus på turisme, mens andre repræsenterer traditionel livsstil og traditionelle erhverv.
 Borge: Der er en del flotte borge og fæstninger i eller i området omkring nationalparken
 Minedrift: Der er kun få miner der stadig er i drift, men både de fungerende og de nedlagte miner kan man komme ind og se.
 Jernbaner: 2 smukke strækninger med alm. jernbane går igennem parken (eller lige omkring) – Cambrian Coast Line og Conwy Valley Line. Desuden er der flere smalsporede jernbaner, de såkaldte "Great Little trains", der opereres af forskellige jernbaneklubber, specielt skal fremhæves Ffestiniog Railway der kører mellem Blaenau Ffestiniog og Porthmadog, og dermed forbinder Cambrian Coast Line og Conwy Valley Line.

Byer 
 Llanberis: Udgangspunkt for de fleste ture til toppen af bjerget Snowdon.
 Betws-y-Coed: Turistparadis med gode forbindelser til resten af parken.
 Blaenau Ffestiniog: Hovedbyen for Wales skiferindustri, men kun 1 mine er stadig i drift.
 Dolgellau: Har en guldmine der stadig er i drift.
 Porthmadog: Turistby og trafikknudepunkt ved sydvestkysten

Eksterne kilder og henvisninger

 Nationalparkens websted
  Snowdon Mountain Railway

Wales
Nationalparker i Storbritannien
Loomis

Loomis (tidligere Loomis, Fargo & Co.) er en international virksomhed, der håndterer og transporterer værdier og kontanter for detailhandlen og finanssektoren. I sin nuværende form blev virksomheden etaleret i 1997 ved sammenlægningen af de to amerikanske virksomheder Wells Fargo Armored Service og Loomis Armored Inc. Virksomheden er i dag aktiv med kontoret i mere end 400 steder i USA, ligesom virksomheden er repræsenteret i 11 europæiske lande. 

I perioden fra 2001 til 2008 var virksomheden en del af det svenske selskab Securitas AB og var noteret på Stockholmsfondsbørs (NASDAQ OMX). I 2008 blev aktierne i Loomis udloddet til Securitas' aktionærer, og selskabet er i dag selvstændigt.

Loomis i Danmark 

Loomis Danmark er en del af Dansikring, som ejes af det svenske Securitas AB. Selskabet har base i Sverige. Det arbejder i 11 lande og håndterer i Danmark kontantomsætningen for større og mindre pengeinstitutter og for danske forretninger og varehuse. Omsætningen i Danmark udgjorde i 2007, 127 millioner svenske kroner.

Loomis hed oprindeligt Dansikring Værdi og havde frem til 2000, mere eller mindre monopol på markedet for værdihåndtering i Danmark. I 2000 blev det konkurrerende selskab Dansk Værdihåndtering etableret, kendt som Nokas Værdihåndtering siden 2011.

Loomis kom i fokus, da der 1. april 2008 blev røvet over 60 millioner kr. fra en af selskabets pengecentraler i Glostrup. 

Selskabet har også en afdeling i Brabrand ved Aarhus.

Referencer

Eksterne henvisninger 
 Loomis' hjemmeside

Transportvirksomheder fra Sverige
Sikkerhedsvirksomheder
Verwaltungsgemeinschaft Nordharz

Nordharz er et Verwaltungsgemeinschaft (amt) i Landkreis Harz i den tyske delstat Sachsen-Anhalt. Det er beliggende nord for bjergområdet Harzen og byen Wernigerode. Administrationsby er Veckenstedt.

Verwaltungsgemeinschaft Nordharz består af følgende kommuner (befolkningstal fra 2006):

 Abbenrode (946)
 Derenburg (2,662)
 Heudeber (1,273)
 Langeln (1,110)
 Reddeber (880)
 Schmatzfeld (355)
 Stapelburg (1,391)
 Veckenstedt (1,475)
 Wasserleben (1,540)

Eksterne henvisninger 
http://vg-nordharz.de/ Official site (tysk)

Verwaltungsgemeinschaften i Sachsen-Anhalt
Allrode

Allrode er en kommune i Verwaltungsgemeinschaft Brocken-Hochharz, Landkreis Harz i den tyske delstat Sachsen-Anhalt.

Allrode ligger i Harzen, 3 km nord for byen Güntersberge

Historie 
Allrode hørte fra 1952 til DDR-Bezirk Halle, først efter 1990 kom kommunen under Landkreis Wernigerode og fra 2007 under Landkreis Harz.
4 Non Blondes

4 Non Blondes var et amerikansk alternativt rockband fra San Francisco, der blev dannet i 1989 og opløst i 1995. Bandet bestod oprindeligt af Christa Hillhouse (bassist), Shaunna Hall (guitarist), Wanda Day (trommeslager) og Linda Perry (vokal), men kort før lanceringen af bandets første album blev Hall erstattet af Roger Rocha og Day af Dawn Richardson. Alle bandets medlemmer var homoseksuelle.

Navnet refererer til, at ingen af bandets medlemmer havde blondt hår.

Bandets eneste album, Bigger, Better, Faster, More! blev lanceret i 1992, og i 1993 slog bandet igennem med sit eneste hit, What's Up, der også blev et stort hit i Danmark, og bl.a. udgivet på samlingerne Absolute Music 4 og Absolute Hits Of The 90's. Albummet solgte Platin i USA og Guld i Storbritannien.

I 1995 gik bandet i opløsning.

Diskografi

Studiealbum

Live album 
 Hello Mr. President (Live in Italy 1993) (1994)

Singler

Referencer 

Musikgrupper fra USA
Musikgrupper fra 1989
Ophørt i 1996
William Friedkin

William Friedkin (født 29. august 1935, død 7. august 2023) var en amerikansk filminstruktør.

Biografi 
Friedkin blev født i Chicago. Han så Citizen Kane som barn og var derefter fascineret af film. Han arbejde i tv-industrien og lavede dokumentarfilm, før han flyttede til Hollywood i 1965.

Han er bedst kendt for The French Connection, der vandt fem Oscars, og Eksorsisten, en af de største gyserfilm nogensinden.

Friedkin har været gift fire gange; to af hans hustruer var skuespillerne Lesley-Anne Down og Jeanne Moreau.

Udvalgte film 

 The Boys in the Band (1970)
 The French Connection (1971)
 The Exorcist (Eksorcisten, 1973)
 Sorcerer (1977; en remake af Henri-Georges Clouzots Frygtens pris)
 Cruising (1980)
 To Live and Die in L.A. (1985)
 Bug (2006)

Referencer

Eksterne henvisninger 

 

Filminstruktører fra USA
Hollywood Walk of Fame
Oscar for bedste instruktør
Golden Globe for bedste instruktør

Amerikanere i 1900-tallet
Amerikanere i 2000-tallet
Securitas AB

Securitas AB er en svenskejet international virksomhed, der tilbyder ydelser indenfor sikkerhed, eksempelvis alarm- og vagttejenste samt receptionsydelser. Securitas er en af Danmarks største sikkerhedsleverandører, Virksomheden opererer i over 58 lande over hele verden, bl.a. i USA, Canada, Europa, Mexico og Argentina. På verdensplan beskæftiger Securitas AB 370.000 ansatte.

I Danmark har Securitas siden 1988 ejet security-virksomheden Dansikring A/S og værdihåndteringsselskabet Loomis Danmark A/S (oprindeligt Dansikring Værdi A/S). 

Selskabet blev grundlagt i Helsingborg i 1934 under navnet Hälsingborgs Nattvakt. Grundlæggeren, Erik Philip-Sörensen, samlede i 1972 sine selskaber under navnet Securitas. Selskabet blev splittet mellem Philip-Sörensens to sønner i 1981, og den internationale part blev senere købt af Falck. Det er således den oprindeligt svenske del af selskabet, der i dag kendes som Securitas AB – og som senere har udvidet sine aktiviteter til at omfatte store dele af verden.

Securitas AB har på verdensplan en markedsandel på 12%, mens den i Europa er 15% og USA 18%.

Eksterne henvisninger 

 Securitas' internationale hjemmeside (engelsk)
 Dansikrings/Securitas hjemmeside

Servicevirksomheder fra Sverige
Etableret i 1934
Virksomheder i Stockholm
Sikkerhedsvirksomheder
Renny Harlin

Renny Harlin (født 15. marts 1959) er en finsk filminstruktør, der også arbejder i USA.

Karriere 
Harlin lavede nogle kortfilm og to længere film i Finland. I slutningen af 1980'erne flyttede han til Hollywood, hvor han er mest kendt for thrillers.

Privatliv 
Han var gift med Geena Davis i 1993-98 og instruerede hende i Cutthroat Island og The Long Kiss Goodnight.

Udvalgt filmografi 
 Prison (1988)
 A Nightmare on Elm Street 4: The Dream Master (1988)
 Die Hard 2: Die Harder (1990)
 Cliffhanger (1993)
 Cutthroat Island (1995)
 The Long Kiss Goodnight (1996)
 Deep Blue Sea (1999)
 Driven (2001)
 Exorcist: The Beginning (2004)

Eksterne henvisninger 
 
 

Filminstruktører fra Finland
James Ivory

James Ivory (født 7. juni 1928) er en amerikansk filminstruktør.

Liv 
Ivory blev født i Berkeley, Californien.

Siden 1961 har han samarbejdet med Ismail Merchant (indtil hans død i 2005) og Ruth Prawer Jabhvala i filmkompaniet Merchant-Ivory Productions. Deres film har vundet flere Oscars.

Udvalgte film 
 Maria (Quartet, 1981)
 Hede og støv (Heat and Dust, 1983)
 Kvinderne fra Boston (The Bostonians, 1984)
 Værelse med udsigt (A Room with a View, 1985; efter en roman af E.M. Forster)
 Maurice (1987; også efter E.M. Forster
 Mr. & Mrs. Bridge (1990; efter romanerne af Evan S. Connell)
 Howards End (1991; også efter E.M. Forster)
 Resten af dagen (The Remains of the Day, 1993)
 Jefferson i Paris (Jefferson in Paris, 1995)
 At overleve Picasso (Surviving Picasso, 1996)
 Den gyldne skål (The Golden Bowl, 2001; efter en roman af Henry James)

Eksterne henvisninger 
 

Filminstruktører fra USA
Personer fra Californien
Oscar for bedste filmatisering
Gert Eg

Gert Eg (født 26. februar 1954) er en dansk advokat og tidligere dansk fodboldspiller, der siden 2021 har været medlem af Rigsretten i forbindelse med rigsretssagen mod Inger Støjberg.

Karriere 

Gert Eg spillede hele karrieren i Vejle Boldklub og har klubrekorden for flest spillede kampe. Han nåede 509 tællende kampe på VB´s divisionshold og var med i mange af klubbens store triumfer i 1970'erne og 1980'erne. I en lang årrække var han desuden anfører for VB's bedste mandskab.

Gert Eg var en all-rounder, der kunne dække stort set alle positioner på banen. Han er dog bedst kendt som en klog og elegant forsvarsspiller, der med sit overblik kunne gribe ind på det rette tidspunkt.

I 1975 blev Gert Eg matchvinder for Vejle Boldklub i pokalfinalen mod Holbæk, da han scorede kampens enlige mål. Vejle Boldklub kvalificerede sig dermed til Europa Cup'en for Pokalvindere, hvor holdet nåede kvartfinalen.

I 1983 lagde Gert Eg fodboldstøvlerne på hylden, men allerede i 1984 gjorde han comeback på VB's divisonshold, hvor han nærmest fik endnu større succes end tidligere. Samme år vandt VB det danske mesterskab med Gert Eg og Allan Simonsen som to af holdets store profiler.

Den sidenhen succesrige advokat var i årene 1985-1996 formand for Vejle Boldklub, og i en periode i 1990'erne var han desuden viceborgmester i Vejle.

Titler 
 Det Danske Mesterskab: 1978, 1984
 DBU's Landspokal: 1975, 1977, 1981

Referencer

Eksterne henvisninger 
 Vejle Boldklubs Fanklub 
 

Fodboldspillere fra Danmark
Fodboldspillere fra Vejle Boldklub
Ledere i Vejle Boldklub
Personer fra Vejle
Alexander Korda

Alexander Korda (16. september 1893 – 23. januar 1956) var en britisk filminstruktør og producer.

Liv 
Han var født i Østrig-Ungarn og fik navnet Sándor László Kellner. Han arbejdede som journalist, før han begyndte i filmindustrien. Efter at havde levet i Tyskland, Frankrig og USA flyttede han til Storbritannien; han blev britisk statsborger i 1936.

Hans brødre Zoltán og Vincent arbejdede også i filmindustrien.

Korda var den første filminstruktør nogensinden, der blev udnævnt til ridder, hvilket skete i 1942. Han var gift tre gange, anden gang med skuespilleren Merle Oberon.

Udvalgte film

Som instruktør 
 Henrik den Ottendes privatliv (1933)
 Rembrandt (1936)
 Den fuldendte ægtemand (1947, efter et Oscar Wilde-skuespil)

Som filmproducer 
 De fire fjer (1939)
 Tyven fra Bagdad (1940)
 Den tredje mand (1949)

Eksterne henvisninger 

 

Filminstruktører fra Storbritannien
Finn Christensen (fodboldspiller)

Finn Vind Christensen (født 25. marts 1962) er en tidligere dansk, professionel fodboldspiller.

Karriere 

Finn Christensen spillede det meste af sin karriere i Vejle Boldklub. I 1984 tog han dog en afstikker til Ikast FS. Samme år vandt Vejle Boldklub det danske mesterskab.

I 1990'erne var Finn Christensen anfører på et VB-hold, der primært bestod af unge talenter som f.eks. Thomas Gravesen, Kaspar Dalgas og Peter Graulund. Finn var i den periode den rutinerede rygrad på VB-holdet, der med sit kontante spil styrede slagets gang fra positionen på midtbanen. Han blev gjort til anfører af Ebbe Skovdahl i 1990 og besad hvervet indtil sit karrierestop i 1998.

Med Finn Christensen som styrmand opnåede det unge 90'er-hold at vinde sølvmedaljer i sæsonen 1996-97 og deltage i UEFA Cuppen to gange. I samme periode opnåede Finn kultstatus i Vejle Boldklub, hvor tilhængerne kun omtalte ham som Ferrari Finn.

Med sine 457 kampe er Finn "Ferrari" Christensen den spiller, der har spillet tredjeflest kampe for Vejle Boldklub. Den tidligere anfører, Gert Eg, har klubrekorden med 509 kampe.

Kilder

Eksterne Henvisninger 

 Vejle Boldklub 

Fodboldspillere fra Danmark
Fodboldspillere fra Vejle Boldklub
Tommy Stokholm Hansen

Tommy Stokholm Hansen (født 2. februar 1950) er en tidligere dansk professionel fodboldspiller. Han opnåede to A-landskampe, syv U-21 landskampe og fire U-19 landskampe for  Danmark. Tommy Stokholm Hansen debuterede for det danske A-landshold d. 23 september 1973 i Danmarks 1-0 sejr over Norge.

Tommy Stokholm Hansen tilbragte størstedelen af sin karriere i Vejle Boldklub, hvor han spillede 211 kampe og scorede 62 mål. I tiden som VB'er var Tommy Stokholm Hansen med til at vinde både  det danske mesterskab og  DBU's landspokal flere gange. I en periode var han desuden udlandsprofessionel i Beerschot Antwerpen.

Det var Tommy Stokholm Hansen, der i 1977 stod sammen med Allan Simonsen i en pølsevogn i Vejles vestby, da klubbens tidligere formand, Ejgil Jensen – alias Mr. VB – overbragte Allan nyheden om, at han var blevet kåret til Årets Fodboldspiller i Europa.

Titler 

 3 x  Danmarksmester med Vejle Boldklub
 3 x  Pokalmester med Vejle Boldklub

Kilde 

Vejle Boldklubs officielle hjemmeside

Fodboldspillere fra Danmark
Fodboldspillere fra Vejle Boldklub
Personer fra Vejle
Carol Reed

Carol Reed (30. december 1906 – 25. april 1976) var en britisk filminstruktør.

Han var oprindelig skuespiller, men blev snart filminstruktør og producer. Hans mest kendte film er nok Den tredje mand, som vandt både en Oscar og Grand Prix i Cannes.

Udvalgte film 
 Nattog til München (Night Train to Munich, 1940)
 Vejen frem (The Way Ahead, 1944)
 Øjenvidnet (The Fallen Idol, 1948)
 Den tredje mand (The Third Man, 1949)
 Fredløs på øerne (Outcast of the Islands, 1952, efter en Joseph Conrad-roman)
 Trapez (Trapeze, 1956)
 Vor mand i Havana (Our Man in Havana, 1959)
 Michelangelo - smerte og ekstase (The Agony and the Ecstasy, 1965)
 Oliver! (1968; Oscar for bedste film)

Eksterne henvisninger 
 

Filminstruktører fra Storbritannien
Husaren på taget

Husaren på taget – originaltitel Le Hussard sur le toit – er en fransk film fra 1995 instrueret af Jean-Paul Rappeneau.

Filmen er adapteret fra en 1951 roman af Jean Giono. Den vandt to César-priser.

Handling 
I 1832 er Sydfrankrig hærget af en koleraepidemi. Pauline de Théus prøver at vende hjem til sit slot og sin mand, med hjælp af husarobersten Angelo Pardi, en carbonari som er forfulgt af det østrigske politi.

Medvirkene 
 Juliette Binoche : Marquise Pauline de Théus
 Olivier Martinez : Oberst Angelo Pardi
 Claudio Amendola : Maggionari
 Isabelle Carré : barnepigen
 Gérard Depardieu : politidirektøren af Manosque
og andre

Eksterne Henvisninger 

Franske film fra 1995
Film instrueret af Jean-Paul Rappeneau
Juliette Binoche

Juliette Binoche (født 9. marts 1964) er en polsk-fransk skuespiller.

Tidlige liv og karriere 
Binoche blev født i Paris. Hendes forældre skiltes da hun var fire. Hendes mor var teaterskuespiller og allerede som 17-årig optråde Juliette i en studenterproduktion af Ionescos Le Roi se meurt.

Senere blev hun filmskuespiller. Hun har, blandt andet, vundet en Oscar og Sølvbjørn for rollen som Hana i Den engelske patient og en César-pris for Blå. Det siges, at hun afviste en rolle i Jurassic Park for at spille i Blå.

Hun har to børn.

Udvalgt filmografi 
 Mauvais Sang (1986)
 Tilværelsens ulidelige lethed (The Unbearable Lightness of Being, 1988)
 Les Amants du Pont-Neuf (1991)
 Stormfuldte højder (Wuthering Heights, 1992)
 Blå (Trois Couleurs: Bleu,1993; César-pris)
 Hvid (Trois Couleurs: Blanc, 1994)
 Rød (Trois Couleurs: Rouge, 1994)
 Husaren på taget (1995)
 Den engelske patient (1996; Oscar)
 La Veuve de Saint-Pierre (2000)
 Chocolat (2000)
 Skjult af Michael Haneke(2005)
 Elles (2012) med manuskript af danske Tine Byrckel
 Godzilla (2014)

Litteratur / kilder 
 Edward Schmidt: Franske fristelser (PS Pige-Special nr. 6, 1996)
 Chr. W. Larsen: Den sarte skønhed (Aktuelt, 17.2.2001)

Referencer

Eksterne henvisninger 

 

Skuespillere fra Frankrig
Filmskuespillere fra Frankrig
Personer fra Paris
Cesar for bedste kvindelige hovedrolle
Bon voyage (film fra 2003)

Bon Voyage er en fransk film af Jean-Paul Rappeneau fra 2003.

Filmen vandt tre César-priser.

Den fik dansk premiere på Copenhagen International Film Festival i 2003.

Handling 
I 1940 bliver den uskyldige Frédéric Auger fængslet for mord. Med hjælp fra tyven Raoul undslipper han dog i forvirringen da tyskerne nærmer sig Paris. Derefter bliver de rekrutteret af Professor Kopolski og hans unge og skønne assistent Camille med den opgave at forhindre at tyskerne får fingre i noget mystisk "tungt vand". Professor Kopolski er nemlig atomforsker.

Medvirkende 
 Isabelle Adjani : Viviane Denvers
 Gérard Depardieu : Jean-Étienne Beaufort
 Virginie Ledoyen : Camille
 Yvan Attal : Raoul
 Grégori Derangère : Frédéric Auger
 Peter Coyote : Alex Winckler
 Jean-Marc Stehlé : Professor Kopolski
 Aurore Clément : Jacqueline de Lusse

Se også 
 Bon Voyage (1944), en film af Alfred Hitchcock

Eksterne henvisninger 
 

Franske film fra 2003
Isabelle Huppert

Isabelle Huppert (født 16. marts 1953 Paris) er en fransk teater- og filmskuespiller, der er kendt for sin alsidighed, talent og evne til at skabe dybtgående og komplekse karakterer og har haft en lang og succesrig karriere både på film og teater.

Huppert debuterede på film i 1971 og har siden medvirket i mere end 120 film i både fransk og internationalt filmsprog. Hun har arbejdet med en række anerkendte instruktører og har opnået ros for sine præstationer i forskellige genrer og roller. Hendes evne til at portrættere stærke, uafhængige og komplekse kvindelige karakterer har gjort hende til et ikon inden for filmverdenen.

Huppert har modtaget utallige priser og nomineringer i løbet af sin karriere, herunder flere César Awards (Frankrigs svar på Oscar-priserne) og en Golden Globe Award. Hun har også været nomineret til Academy Awards (Oscars) for sin præstation i filmen "Elle" fra 2016.

Isabelle Huppert er kendt for sin intense skuespilteknik, subtile udtryk og evnen til at fremhæve komplekse følelser og nuancer i sine karakterer. Hun er anerkendt som en af de mest betydningsfulde skuespillerinder i sin generation og har etableret sig som en af de mest respekterede og indflydelsesrige figurer inden for både fransk og international film.

Udvalgte film

Eksterne henvisninger 

 

Skuespillere fra Frankrig
Teaterskuespillere fra Frankrig
Filmskuespillere fra Frankrig
Personer fra Paris
Cesar for bedste kvindelige hovedrolle

Oscar-nominerede skuespillere
Franskmænd i 1900-tallet
Franskmænd i 2000-tallet
Alain Delon

Alain Delon (født 8. november 1935) er en fransk skuespiller.

Udvalgte film 

 Kun solen var vidne (Plein Soleil, 1960); en filmversion af Patricia Highsmiths The Talented Mr. Ripley)
 Rocco og hans brødre (Rocco e i suoi fratelli, 1960)
 Ukendte nætter (L'Eclisse, 1962)
 Leoparden (Il Gattopardo, 1963)
 Le Samuraï (1967)
 Le Cercle rouge (1970)

Eksterne henvisninger 
 

Skuespillere fra Frankrig
Cesar for bedste mandlige hovedrolle
Les Enfoirés
Leif Andersen

Leif Andersen er navn på flere personer:
 Leif Andersen (teolog) – dansk lektor i teologi, præst og forfatter
 Leif Andersen (fodboldtræner) – dansk fodboldtræner
 Leif Esper Andersen – dansk børnebogsforfatter
Osmannisk lov

Osmannisk lov var – modsat den moderne retsopfattelse, som er kendetegnet ved en søgen efter objektivitet og sækularisering – modstander af absolutisme, og den var ikke verdslig. Osmannisk retspraksis gik ud fra, at loven skulle håndhæves inden for borgernes religiøse tilhørsforhold. Det osmanniske system byggede på en religiøst præget lovgivning over undersåtterne, men det var samtidigt organiseret over et system med lokal retspraksis. Rigets retsadministration passede ind i en overordnet struktur, hvor centralmagt og lokalt styre afbalancerede hinanden. Osmannisk magtudøvelse drejede sig i sin kerne om administrationen af retten til landområder, hvilket indebar en mulighed for, at de lokale magthavere kunne udvikle det stedlige millets (religiøse mindretals) behov. Den lovgivningsmæssige kompleksitet i det Osmanniske rige havde til hensigt at muliggøre integrationen af kulturelt og religiøst forskellige grupper.

Der var tre domstolssystemer: et for muslimer, et for ikke-muslimer, omfattende udpegede, jøder og kristne, der styrede hver deres religiøse samfund, og et for afgørelser om handelsforhold. Ikke-muslimer havde tilladelse til at opretholde deres egene domstole og følge deres egne retssystemer i alle forhold, som ikke drejede sig om andre religiøse grupper, alvorlige forbrydelser eller trusler mod den offentlige orden. Kristne skulle gå til en ikke-kristen domstol i bestemte tilfælde, som var klart definerede. Disse bestemmelser omfattede f.eks. konflikter om handelsforhold (som skulle afgøres ved ”handelsdomstolen”) eller mord på en muslim (som skulle afgøres ved en ”muslimsk domstol”).

Ikke-muslimer blev ikke kun stillet for muslimske domstole, når de var tvunget til det (f.eks. når muslimer havde rejst sag imod dem), men også når de ville tinglyse ejendoms- eller forrretningsaftaler inden for deres egne samfund. Man rejste retssager mod muslimer, mod andre ikke-muslimer, ja selv mod medlemmer af ikke-muslimens egen familie. Ikke-muslimer rejste ofte sager om ægteskab, skilsmisse og arv for de muslimske domstole, sådan at disse sager kunne afgøres efter sharia.

Når ikke-muslimer aflagde ed, var det ofte den samme, som muslimerne aflagde, men somme tider var de indrettet efter vedkommendes egen tro. Ved en muslimsk domstol stod et kristent vidne overfor et problem med at gøre sig troværdig ved edsaflæggelse. Hvis man som muslimerne aflagde ed på Koranen, blev det betragtet som mened. Derfor var det en godløsning for den kristne at finde et muslimsk vidne i en muslimsk domstol, fordi det kun var muslimer, der kunne aflægge ed på Koranen.

Noter 

Retsvidenskab
Sharia
Kaunakakai

Kaunakakai er en amerikansk by og administrativt centrum for det amerikanske county Maui County i staten Hawaii. Byen har et indbyggertal på .

Referencer

Eksterne henvisninger 

 

Byer i Hawaii